Berliini Vaba Ülikool
Berliini Vabaülikool (saksa keeles Freie Universität Berlin) on Berliinis 1948. aastal asutatud ülikool. See on neljast Berliinis asuvast ülikoolist suurim. Ülikool asutati Lääne-Berliinis ajal, mil Berliini Humboldti Ülikool oli Nõukogude okupatsioonis. Vabaülikooli nimi viitas algselt vabadusele kommunistliku režiimi tagakiusamisest. Uurimistöö ülikoolis on keskendunud humanitaar- ja sotsiaalteadustele, aga ka tervishoiule ja loodusteadustele. Berliini Vabaülikool on üks Saksamaa üheksast eliitülikoolist, mida Saksamaa valitsus on riiklikult tunnustanud (Die Exzellenzinitiative des Bundes und der Länder zur Förderung von Wissenschaft und Forschung an deutschen Hochschulen). Tunnustamisel märgiti ära ülikooli viis doktoriõppeprogrammi, kolm interdistsiplinaarset uurimisüksust (mõni koostöös teiste ülikoolidega) ning tõsteti esile üldist institutsionaalset strateegiat. Rahvusvahelisel tasemel hinnatakse Berliini Vabaülikooli eeskätt saavutuste poolest humanitaar- ja sotsiaalteadustes, neis nendes valdkondades peetakse õppeasutust üheks parimaks Euroopa ülikooliks.